Vibeke Sæther

**Vibeke Lalla Louise Sæther** (født **Christensen**; 1943) er en norsk manusforfatter, programleder og programskaper som var ansatt i NRK i 38 år. Hun huskes spesielt som programleder for barneprogrammene *[[Lekestue (NRK)|Lekestue]]* og *[[Labbetuss]]*. 

Hun ble ansatt som programsekretær i NRK Fjernsynet i 1969 og var her til hun gikk av med pensjon i 2007.

## Utdannelse
Vibeke Sæther er utdannet førskolelærer, har utdannelse fra Musikkonservatoriet i Oslo, har studert sceneregi og har journalistutdannelse fra NRK.

## NRK

### Fjernsynskarriere
Siden 1969 har hun vært ansatt i NRK Fjernsynet, blant annet som programleder og manusforfatter. I perioden 1991 til 1999 jobbet hun i fjernsynets faktaavdeling, bak kamera.

#### Foran kamera (utvalg)

##### ''Puslingen'' (1973)
I 1973 hadde hun hovedrollen i programmet *Puslingen* i NRK Barne-TV. Gjennom pantomime demonstrerte hennes rollefigur i programmet forskjellen på ulike geometriske former.

##### ''Lekestue'' (1971-1980)
Sammen med Geir Børresen ledet Vibeke Sæther i en årrekke programserien *[[Lekestue (Barne-TV)|Lekestue]]* på NRK Barne-TV. I tillegg til programlederansvaret var hun involvert i produksjonen av serien som programsekretær*.*

##### ''Tre-fire-fem'' (1982–1984)
I barnetv-serien *Tre-fire-fem*, som i ettertid vanligvis kalles *[[Labbetuss]]* etter den store hunden som var en gjennomgangsfigur i programmene, alternerte Vibeke Sæther med Halvdan Sivertsen i programlederrollen.

##### ''Åpen post'' (1999)
I 1999 hadde Sæther en gjesteopptreden i en episode av humorserien *[[Åpen post]]*, der hun «instruerte» vokalisten Lars Lenth i å opptre foran kamera.

#### Regissør og manusforfatter (utvalg)

##### ''Da Hanna ikke ville flytte'' (1984)
I 1984 var novellefilmen *[[Da Hanna ikke ville flytte]]* det norske bidraget til en nordisk novellefilmutveksling i forbindelse med Nordvisjonen-samarbeidet. Filmen var regissert av Vibeke Sæther, og manuset var skrevet av Karin Sveen. Musikken var komponert av Bjørn Kruse. 

##### ''Rosa Mirabella'' (1990)
Barnetv-serien *[[Rosa Mirabella]]* bestod av fem programmer. Sæther hadde skrevet manus og regisserte hele serien, som handler om fireåringen Mirabella, som gir seg selv navnet Rosa fordi rosa er yndlingsfargen hennes – og om dukkestuen hun arver etter storesøsteren, som er fortellerstemmen i programmene. Serien ble første gang sendt i 1990.

##### ''Gå forbi …!'' (1991)
Programmet *Gå forbi …!* portretterte visesangeren Tore Thomassens vandring gjennom Oslos gater. Regien var ved Vibeke Sæther. Programmet hadde ingen nedre aldersgrense, men var primært rettet mot voksne seere. Dette var et religiøst program med en forkynnende, kristen profil.

#### Hovedverneombud
Hun ble hovedverneombud i NRK i 1999.

## Familie
Vibeke Sæther er datterdatter av revyartisten Lalla Carlsen og komponisten Carsten Carlsen, og overtok i 1981 besteforeldrenes hjem «Villa GroGro» på Uranienborg i Oslo som sin egen bolig. Huset ble fredet av Riksantikvaren i 2018. Begrunnelsen var «familiens formidable innsats for å ta vare på huset gjør at vi i dag har bevart et av Norges mest spennende kunstnerhjem».

## Diskografi
* *[[Lek i stua]]* (1976), med Geir Børresen
* *[[Filler og fjas]]* (1980), med Nordre Sving
* *[[Labbetusseviser]]* (1983), med Halvdan Sivertsen, Geir Børresen & Åsmund Huser
* *[[Lekestue med Geir Børresen & Vibeke Sæther 2]]* (1984), med Geir Børresen
### Deltar på
* Flora: *[[Alle tiders barneplate Vol. 4]]* (1977)
* G-Rack: *[[For de små]]* (1978)
* Flower: *[[Melodier fra Barne-TV &ndash; Alle tiders barneplate Vol. 5]]* (1979)
* Triola: *[[Platekalenderen &ndash; Adventskalender med musikk]]* (1979)
* Car Sound: *[[Trall for småtroll]]* (197?)
* Mariann Records: *[[Barnas beste viser 2]]* (1984)
* Home's Musikk: *[[Moro i bilen]]* (1984)
* Mariann Records: *[[Barnas beste viser 4]]* (1984)
* Mariann Records: *[[Barnas beste viser 6]]* (1984)
* Triola: *[[Pepinos perler 2]]* (1998)
* Triola: *[[Pepinos perler 3]]* (1999)
* Norges Danseforbund: *[[Nå skal vi danse 2]]* (1999)
* Barnas musikkforlag: *[[Mammas barneviser]]* (2001)
* Barnas musikkforlag: *[[Pappas barneviser]]* (2001)
* Barnas musikkforlag: *[[Morfars og farfars barneviser]]* (2001)
* Barneselskapet: *[[Barne-TV favoritter]]* (2003)
* Platinum Entertainment: *[[Barnas kuleste sanger!]]* (2004)

## Referanser


## Eksterne lenker
*